ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0121/99

υποβολή: Patricia McKenna (V) προς την Επιτροπή

(2 Φεβρουαρίου 1999)

Θέμα: Καταπολέμηση του προβλήματος

Δεν γνωρίζει η Επιτροπή την επείγουσα ανάγκη που υπάρχει στην Ευρωπαϊκή Ένωση για τη λήψη μέτρων προς καταπολέμηση του διαρκώς επιτακτικότερου προβλήματος σχετικά με τη διάθεση των αποβλήτων;

Γιατί δεν έχει ακόμη υποβάλει η Επιτροπή πρόταση για την έκδοση οδηγίας επί του θέματος, ειδικότερα όσον αφορά τη λιπασματοποίηση των αποβλήτων, τη μετατροπή αποβλήτων σε βιομεθάνιο, τα ηλεκτρικά και ηλεκτρονικά απόβλητα και το PVC;

Δεν θα έπρεπε επίσης η άρχή της προφύλαξης' και οι ιδέες ό ρυπαίνων πληρώνει' και "προληπτική δράση", όπως εγγράφονται στο άρθρο 130 Ρ της Συνθήκης για την Ευρωπαϊκή Κοινότητα, να χρησιμοποιούνται όσο το δυνατόν εκτενέστερα;

Απάντηση της κ. Bjerregaard εξ ονόματος της Επιτροπής

(25 Μαρτίου 1999)

Η Επιτροπή συμφωνεί με το Αξιότιμο Μέλος ότι η πρόληψη της δημιουργίας αποβλήτων είναι σημαίνουσας σημασίας για οποιοδήποτε σύστημα διαχείρισης αποβλήτων καθώς και για την νομοθεσία στο θέμα αυτό. Η Επιτροπή προσπαθεί να προωθήσει την αρχή της ευθύνης του παραγωγού αποβλήτων σε θέματα διαχείρισής τους, που μπορεί να θεωρηθεί ως συγκεκριμένη μέθοδος για την υποστήριξη της αρχής "ο ρυπαίνων πληρώνει"

Η Επιτροπή εξετάζει την ανάληψη πρωτοβουλίας σχετικά με τη λιπασματοποίηση ως λογικό επακόλουθο της συζήτησης στην Κοινότητα σχετικά με τους χώρους υγειονομικής ταφής, δεδομένου ότι με την προτεινόμενη οδηγία(1) επιδιώκεται η σημαντική μείωση της υγειονομικής ταφής βιοαποικοδομήσιμων αστικών αποβλήτων κατά τα επόμενα έτη. Θα ήταν σκοπιμότατη η λιπασματοποίηση ή η χρήση των αποβλήτων αυτών για την παραγωγή μεθανίου.

Η Επιτροπή ανακοίνωσε στην πρότασή της σχετικά με το τέλος της διάρκειας ζωής των οχημάτων(2) ότι θα ασχοληθεί γενικώς με το θέμα του πολυβινυλοχλωριδίου (PVC) και η εξέταση του θέματος αυτού είναι επί του παρόντος υπό εξέλιξη.

Στο πρόγραμμα της Επιτροπής του 1988 ανακοινώθηκε πρόταση οδηγίας σχετικά με τα ηλεκτρικά και ηλεκτρονικά απόβλητα. Οι εργασίες επ' αυτού του θέματος έχουν ελαφρώς καθυστερήσει.

(1) COM(98)189 τελικό.

(2) ΕΕ C 337 της 7.1.1997.
91999E0144(01)

ΓΡΑΠΤΗ ΕΡΩΤΗΣΗ αρ θ. 144/99 του Brigitte LANGENHAGEN Κοινοτικές πιστώσεις για την περιοχή Verden (Συμπληρωματ κή απάντηση)



Επίσημη Εφημερίδα αριθ. C 370 της 21/12/1999 σ. 0021
ΓΡΑΠΤΗ ΕΡΩΤΗΣΗ E-0129/99

υποβολή: Leonie van Bladel (UPE) προς το Συμβούλιο

(3 Φεβρουαρίου 1999)

Θέμα: Κόστος χρησιμοποίησης του ευρώ

1. Έχει ενημερωθεί το Συμβούλιο Υπουργών για το γεγονός ότι, λόγω της έναρξης χρησιμοποίησης του ευρώ, η χρήση του προσωπικού αριθμού αναγνώρισης (PIN] για ηλεκτρονική ανάληψη χρημάτων στο εξωτερικό θα χρεώνεται εκάστοτε με ποσό 5 φιορινίων ανά πελάτη;

2. Γνωρίζει επίσης το Συμβούλιο Υπουργών ότι οι τράπεζες για τη χρησιμοποίηση του προσωπικού αριθμού αναγνώρισης(PIN] στις ηλεκτρονικές πληρωμές σε διάφορα καταστήματα στο εσωτερικό θα χρεώνουν εκάστοτε τους λογαριασμούς των πελατών με 0,50 φιορίνια;

3. Συνειδητοποιεί το Συμβούλιο Υπουργών ότι κυρίως λόγω της χρέωσης των 5 φιορινίων στο εξωτερικό, οι πελάτες των τραπεζών θα αναγκάζονται να κάνουν ανάληψη μεγαλυτέρων ποσών για να εξοικονομούν το κόστος; Πράγματι, στην περίπτωση μιάς μόνον ανάληψης ποσού 500 φιορινιών, το κόστος ανέρχεται σε 5 φιορίνια, ενώ στην περίπτωση αναλήψεως 5 φορές 100 φιορινίων, το κόστος ανέρχεται σε 25 φιορίνια.

4. Δεν φρονεί το Συμβούλιο Υπουργών ότι το ανωτέρω δεν αυξάνει περαιτέρω την ασφάλεια του πολίτη δεδομένου ότι προβαίνει σε ανάληψη μεγαλύτερου χρηματικού ποσού ευρισκόμενος στο εξωτερικό;

5. Προτίθεται το Συμβούλιο Υπουργών, λαμβάνοντας υπόψη την ενιαίο κόστος που χρεώνουν οι τράπεζες, να εξετάσει μήπως πρόκειται επί του προκειμένου για τη δημιουργία καρτέλ,ήτοι για τη κατάχρηση εκ μέρους των τραπεζών της μονοπωλιακής τους θέσης;

6. Σε περίπτωση καταφατικής απάντησης, ποιά μέτρα θα λάβει σχετικώς το Συμβούλιο;

Κοινή απάντηση

στις γραπτές ερωτήσεις Ε-4027/98 και Ε-0129/99

(29 Μαρτίου 1999)

Καθώς η αξιότιμος κα. Βουλευτής ίσως ήδη γνωρίζει στις 23 Απριλίου 1995 η Επιτροπή εξέδωσε σύσταση προς τα κράτη μέλη, τις τράπεζες και τις ενώσεις τους όσον αφορά τις τραπεζικές επιβαρύνσεις για την μετατροπή σε ευρώ.

Στη σύσταση αυτή η Επιτροπή έκρινε ότι οι τράπεζες μπορούν νομίμως να επιβαρύνουν τους πελάτες τους:

- για την μετατροπή των εισερχόμενων πληρωμών εκφρασμένων σε ευρώ ή στο εθνικό νόμισμα κατά τη μεταβατική περίοδο,

- για τη μετατροπή λογαριασμών από εθνικό νόμισμα σε ευρώ κατά το τέλος της μεταβατικής περιόδου,

- να επιβάλουν διαφορετικά τέλη για υπηρεσίες εκφρασμένες σε ευρώ από αυτά που επιβαρύνουν ήδη υπηρεσίες εκφρασμένες σε εθνικό νόμισμα.

Για τις άλλες συναλλαγές οι τράπεζες μπορούν, όπως και τις άλλες υπηρεσίες που παρέχουν, να επιβάλουν επιβαρύνσεις εφόσον τηρούν τους κανόνες της συνθήκης και ιδίως αυτούς του ανταγωνισμού.

Στα σημεία 5 και 6: Σύμφωνα με το άρθρο 89 της Συνθήκης, η Επιτροπή οφείλει να διασφαλίζει τη συμμόρφωση με τις αρχές ανταγωνισμού που ορίζονται από τη Συνθήκη και ιδίως τα άρθρα 85 και 86 (απαγόρευση συμφωνιών ή συνδυασμένων πρακτικών που περιορίζουν ή διαστρεβλώνουν τον ανταγωνισμό και κατάχρηση των θέσεων ισχύος).
ΓΡΑΠΤΗ ΕΡΩΤΗΣΗ E-0330/99

υποβολή: Alexander Falconer (PSE) προς την Επιτροπή

(23 Φεβρουαρίου 1999)

Θέμα: Κόστος των υπηρεσιών ενημέρωσης της ΕΕ

Ποιό είναι μέχρι σήμερα το συνολικό κόστος του Ευρωπαϊκού Προγράμματος Βιβλιοθήκης καθώς και των προγραμμάτων πληροφοριών που το διαδέχθηκαν, συμπεριλαμβανομένου π.χ. του INFO 2000 κτλ, με υπολογισμό όλων των διοικητικών και γενικών εξόδων καθώς και του κόστους αξιολόγησης;

Απάντηση του κ. Bangemann εξ ονόματος της Επιτροπής

(1 Απριλίου 1999)

Το κόστος των συστατικών στοιχείων της βιβλιοθήκης των τηλεματικών προγραμμάτων της Επιτροπής βάσει του τρίτου και του τέταρτου προγράμματος πλαισίου έρευνας και ανάπτυξης (Ε& Α) κατά την περίοδο 1991-1998 ανέρχεται σε 52,9 εκατ. ευρώ για περισσότερα από 100 έργα και συνοδευτικά μέτρα, συμπεριλαμβανομένων των σχετικών δημοσιεύσεων και της εξωτερικής υποστήριξης. Επιπλέον, υπολογίζεται ότι το κόστος του εσωτερικού προσωπικού που συμμετείχε στη διοικητική διεκπεραίωση του έργου ανήλθε περίπου σε 4,4 εκατ. ευρώ.

Μολονότι οι δραστηριότητες INFO 2000 που αναφέρει το Αξιότιμο Μέλος του Κοινοβουλίου όντως δεν κάλυψαν τις βιβλιοθήκες, αληθεύει ότι στο πλαίσιο του προγράμματος IMPACT (1989-1991) περίπου 2,1 εκατ. ευρώ διατέθηκαν για πρόδρομα έργα ενώ παράλληλα ανατέθηκαν μελέτες για την προπαρασκευή των τηλεματικών δραστηριοτήτων που σχετίζονται με τις βιβλιοθήκες.
ΓΡΑΠΤΗ ΕΡΩΤΗΣΗ P-1062/99

υποβολή: Graham Watson (ELDR) προς την Επιτροπή

(12 Απριλίου 1999)

Θέμα: Πληρωμές προς τους καλλιεργητές λιναριού

Έχοντας υπόψη τις τρομερές ταλαιπωρίες που προκλήθηκαν για τους αγρότες καλλιεργητές λιναριού από την εφαρμογή των νέων προϋποθέσεων των κοινοτικών κανονισμών για το λινάρι και τις καθυστερήσεις έως και 12 μηνών στις πληρωμές των επιδοτήσεων, δεν θα έπρεπε η Επιτροπή να εξετάσει το ενδεχόμενο της προσωρινής εν μέρει πληρωμής των επιδοτήσεων για τη διευκόλυνση των αγροτών;

Απάντηση του κ. Fischler εξ ονόματος της Επιτροπής

(26 Απριλίου 1999)

Η κοινοτική κανονιστική νομοθεσία για την κοινή οργάνωση των αγορών στον τομέα του λίνου και της κάνναβης επιβάλλει, από την περίοδο 1999/2000 και μετά, νέους περιορισμούς στις προϋποθέσεις χορήγησης ενίσχυσης στον κλωστικό λίνο.

Οι πρόσφατες απαιτήσεις, ιδίως σχετικά με τον έλεγχο της ελάχιστης απόδοσης σε άχυρο λιναριού, κατά το στάδιο της μεταποίησης, μπορεί πράγματι να οδηγήσουν σε πρόσθετη αργοπορία καταβολής των ενισχύσεων. Προκειμένου να περιορίσει τις αρνητικές συνέπειες, η Επιτροπή εξετάζει τώρα τη δυνατότητα καθιέρωσης συστήματος προκαταβολής επί των ενισχύσεων, έναντι κατατιθέμενης εγγύησης.
ΓΡΑΠΤΗ ΕΡΩΤΗΣΗ E-0009/99

υποβολή: Graham Watson (ELDR) προς την Επιτροπή

(19 Ιανουαρίου 1999)

Θέμα: Ασφάλεια των ειδών διατροφής

Υπό το φως των ευρημάτων από την έρευνα ευρωβαρόμετρο η οποία διεξήχθη κατά παραγγελία της ΓΔ XXIV με θέμα την αντίληψη των καταναλωτών περί του πόσο ασφαλή είναι τα είδη διατροφής, ποία μέτρα εξετάζει η Επιτροπή το ενδεχόμενο να λάβει για να υπερβεί το χάσμα εμπιστοσύνης που παρατηρείται ανάμεσα στον καταναλωτή και τον παραγωγό;

Απάντηση της κας Bonino εξ ονόματος της Επιτροπής

(4 Μαρτίου 1999)

Η εμπιστοσύνη μεταξύ των παραγωγών και των καταναλωτών εξαρτάται, κατά πρώτον, από την ασφάλεια και την ποιότητα των προϊόντων που οι πρώτοι προτείνουν στους δεύτερους.

Σε πολλές πτυχές της δράσης της, η πολιτική της Επιτροπής επιχειρεί να αποκαταστήσει την αναγκαία εμπιστοσύνη ανάμεσα στους παραγωγούς και τους καταναλωτές.

Στον τομέα της ασφάλειας των ειδών διατροφής, η Επιτροπή ενέτεινε την ελεγκτική της δραστηριότητα. Εξάλλου, οι αυστηρές αξιολογήσεις από τις οκτώ ανεξάρτητες επιστημονικές επιτροπές που διαθέτει η Επιτροπή, καθώς και η διαφάνεια των εργασιών τους, συμβάλλουν στο να ενισχυθεί η εμπιστοσύνη των καταναλωτών.

Η Επιτροπή τείνει επίσης να προαγάγει μια πολιτική ποιότητας στο στάδιο της παραγωγής. Γι' αυτό το λόγο, προβάλλει προϊόντα με ιδιαίτερα χαρακτηριστικά, τα οποία συνδέονται με τον τρόπο παραγωγής τους (βιολογική γεωργία, παραδοσιακά είδη) ή με τη γεωγραφική τους καταγωγή (ονομασία προελεύσεως, γεωγραφική ένδειξη).

Σε ό,τι αφορά την πληροφόρηση των καταναλωτών, η Επιτροπή ξεκίνησε, στα τέλη του 1998, σε συνεργασία με τα κράτη μέλη, μια εκστρατεία για την ασφάλεια της διατροφής (food safety campaign), η οποία περιλαμβάνει μια ολόκληρη σειρά παιδαγωγικών δράσεων σχετικά με το ρόλο που οι ίδιοι οι καταναλωτές μπορούν να διαδραματίσουν για να εγγυηθούν την ασφάλειά τους με τον τρόπο που χρησιμοποιούν και διατηρούν τα είδη διατροφής.

Αυτή η εκστρατεία έχει, επίσης, ως στόχο να παροτρύνει σε συζήτηση ανάμεσα στα εμπλεκόμενα μέρη (γεωργικούς παραγωγούς, βιομηχανίες, διανομή, καταναλωτές) για το ζήτημα της ασφάλειας των ειδών διατροφής.
ΓΡΑΠΤΗ ΕΡΩΤΗΣΗ E-0327/99

υποβολή: Alexander Falconer (PSE) προς την Επιτροπή

(23 Φεβρουαρίου 1999)

Θέμα: Κόστος των υπηρεσιών ενημέρωσης της ΕΕ

Ποιό είναι το ετήσιο κόστος και τα συνολικά έξοδα από τότε που ξεκίνησαν - ανθρωποώρες, έρευνα, ανάπτυξη, προγραμματισμός, υλικό (διανεμητών και χρηστών), διαφήμιση, εκπαίδευση, μετακινήσεις και γενικά έξοδα - του καθενός από τα ακόλουθα προγράμματα ενημέρωσης: EUROLIB, BREL, CASE, ECHO και EURONET; Πόσο κοστίζει το καθένα από αυτά για την Ευρωπαϊκή Ένωση;

Απάντηση του κ. Oreja εξ ονόματος της Επιτροπής

(7 Μαΐου 1999)

Στο πρόγραμμα Eurolib συγκεντρώνονται οι βιβλιοθήκες των ευρωπαϊκών οργάνων. Το πρόγραμμα δημιουργήθηκε με την πρωτοβουλία της Γενικής Γραμματείας του Κοινοβουλίου το 1988. Η συμμετοχή στις συσκέψεις και στις εργασίες δεν έχει ειδική χρηματοδότηση ή ειδικές δαπάνες επειδή αυτά υπάγονται στις τρέχουσες δαπάνες από τον προϋπολογισμό των οργανισμών που συμμετέχουν. Η Επιτροπή και τα άλλα όργανα πιστεύουν ότι ειδικά τώρα που υπάρχουν γοργές αλλαγές στον τομέα των βιβλιοθηκών, οι δύο ετήσιες συναντήσεις των ενδιαφερομένων προσφέρουν σημαντική προστιθέμενη αξία στη δουλειά τους. Για παράδειγμα, το άνοιγμα των σελίδων Eurolib στη διοργανική ιστοσελίδα Europa. Είναι επομένως σχεδόν αδύνατον να διαχωριστεί το Eurolib από τις εργασίες του προσωπικού 18 βιβλιοθηκών όπως επίσης από αυτές του Κοινοβουλίου που τροφοδοτούσαν την γραμματεία του Eurolib από το 1988 έως το 1994.

Η BREL (βιβλιοθήκη ευρωπαϊκών ερευνών στο Λουξεμβούργο) υπάγεται στις αρμοδιότητες του Κοινοβουλίου και της εθνικής βιβλιοθήκης του Λουξεμβούργου.

Η ECHO (Electronic case handling in offices) υπάγεται στο πρόγραμμα RACE και το Euronett (Evaluating user responses on new European transport technologies) υπαγόταν στο πρόγραμμα DRIVE 1 Ιουλίου 1980 έως το 1984. Αναλυτική κατανομή των δαπανών για κάθε πρόγραμμα αποστέλλεται στο αξιότιμο μέλος του Κοινοβουλίου και στη Γενική Γραμματεία του Κοινοβουλίου.

Η Επιτροπή δεν ταυτίζει το αρκτικόλεξο CASE με κανένα ευρωπαϊκό πρόγραμμα ενημέρωσης.
ΓΡΑΠΤΗ ΕΡΩΤΗΣΗ E-0341/99

υποβολή: Riccardo Nencini (PSE) προς την Επιτροπή

(23 Φεβρουαρίου 1999)

Θέμα: Αυξανόμενη ανταγωνιστικότητα του ρυζιού εισαγωγής μετά τις παραχωρήσεις της Ευρωπαïκής Ένωσης.

Η κοινή οργάνωση αγοράς απεδείχθη ανεπαρκής στο να κατευθύνει και να διαχειρισθεί αποτελεσματικά την αγορά. Πράγματι, δεν έλαβε επαρκώς υπόψη την αύξηση των εκτάσεων και των παραγωγών, την ουσιαστική σταθερότητα της κατανάλωσης, την αυξανόμενη ανταγωνιστικότητα του ρυζιού εισαγωγής μετά τις πολυάριθμες παραχωρήσεις της Ευρωπαϊκής Ένωσης σε τρίτες χώρες και τα συμπεράσματα των συμφωνιών GATT.

Στις περιόδους εμπορίας 1996/97 και 1997/98 σημειώθηκαν καταστάσεις πραγματικής κρίσης, όταν οι σχετικές εκτάσεις στην Ευρωπαϊκή Ένωση ξεπέρασαν τα 420.000 εκτάρια έστω και αν συνολικά παρέμειναν κατώτερες της μέγιστης εγγυημένης επιφάνειας. Συνέπεια αυτού ήταν μια μεγάλη μείωση των τιμών στην παραγωγή και απόσυρση σημαντικών ποσοτήτων του προϊόντος.

Η σοβαρότητα του προβλήματος συνεπάγεται πιθανώς μία αναθεώρηση του κανονισμού 3072/95(1) που ωστόσο πρέπει να αντιμετωπισθεί μόνο μετά την ολοκλήρωση των προσεχών διαπραγματεύσεων για το διεθνές εμπόριο (συμφωνίες ΠΟΕ) και λαμβάνοντας υπόψη τα αποτελέσματα της Ατζέντα 2000 με συγκεκριμένη αναφορά στον τομέα των αροτραίων καλλιεργειών.

Προτίθεται η Επιτροπή να παρέμβει για να εξακριβώσει εάν είναι δυνατόν να μετατοπισθεί μία σημαντική ποσόστωση καλλιεργήσιμης έκτασης (τουλάχιστον 50.000 εκτάρια) από την τοπική στην παγκόσμια ποικιλία; εάν είναι δυνατόν να διαφοροποιηθεί η αντισταθμιστική ενίσχυση μεταξύ παγκοσμίου και τοπικού ρυζιού; και, τέλος, εάν είναι δυνατόν να επιτευχθεί μία μείωση της τιμής αγοράς του παγκοσμίου ρυζιού ισοδύναμη με το ποσό της αύξησης της αντισταθμιστικής πληρωμής χωρίς να μειωθεί η τιμή παρέμβασης;

Απάντηση του κ. Fischler εξ ονόματος της Επιτροπής

(31 Μαρτίου 1999)

πως αναφέρει το Αξιότιμο Μέλος του Κοινοβουλίου από την περίοδο εμπορίας 1996/1997 η αγορά ρυζιού αντιμετωπίζει ανατροπή της ισορροπίας η οποία έγινε έκδηλη με τη μαζική προσφυγή στην παρέμβαση.

Η Επιτροπή κρίνει ότι η ανάληψη πρωτοβουλίας είναι σκόπιμη προκειμένου να αποκατασταθεί η ισορροπία μεταξύ προσφοράς και ζήτησης ρυζιού στην Κοινότητα. Περισσότερες εναλλακτικές λύσεις αποτελούν προς το παρόν αντικείμενο ανάλυσης εκ μέρους της Επιτροπής. Μεταξύ αυτών, η εναλλακτική λύση που αναφέρθηκε από το Αξιότιμο Μέλος του Κοινοβουλίου βρίσκεται σε στάδιο λεπτομερούς αξιολόγησης προκειμένου να εξεταστεί κατά πόσο συμβιβάζεται με τις διεθνείς συμφωνίες και να προσδιοριστεί η επίπτωση την οποία θα έχουν τα προτεινόμενα μέτρα επί της κοινοτικής αγοράς.

(1) ΕΕ L 329 της 30.12.1995, σελ. 18.
ΓΡΑΠΤΗ ΕΡΩΤΗΣΗ E-0690/99

υποβολή: Esko Seppänen (GUE/NGL) προς την Επιτροπή

(26 Μαρτίου 1999)

Θέμα: Χρήση της επίσημης γλώσσας της ΕΕ

Τι σημαίνει στην απάντηση της Επιτροπής στη γραπτή μου ερώτηση P-0024/99(1) ο συνδυασμός γραμμάτων "Sir" ο οποίος προηγείται του ονόματος του Επιτρόπου κ. Leon Brittan; Ανήκει ο συνδυασμός αυτός στην επίσημη γλώσσα που χρησιμοποιεί η ΕΕ;

Απάντηση του κ. Santer εξ ονόματος της Επιτροπής

(27 Απριλίου 1999)

Η Επιτροπή σέβεται τους κανόνες και τα έθιμα κάθε κράτους μέλους όσον αφορά τους τίτλους ευγενείας.

(1) ΕΕ C 289 της 11.10.1999, σελ. 135.
ΓΡΑΠΤΗ ΕΡΩΤΗΣΗ E-0970/99

υποβολή: Concepció Ferrer (PPE) προς την Επιτροπή

(15 Απριλίου 1999)

Θέμα: Πρόγραμμα προώθησης των ευρωπαïκών προïόντων στην αγορά της Ιαπωνίας

Η Επιτροπή έχει υποβάλει στο Συμβούλιο πρόταση κανονισμού περί εφαρμογής ενός προγράμματος ειδικών μέτρων και δράσεων για τη βελτίωση της πρόσβασης των προϊόντων και υπηρεσιών της ΕΕ στην αγορά της Ιαπωνίας (COM(98)722 τελικό).

Έχοντας υπόψη ότι το Κοινοβούλιο ενέκρινε ψήφισμα με το οποίο τάχθηκε υπέρ ενός κανονισμού που να περιλαμβάνει κοινοτικές δράσεις προώθησης των εξαγωγών προς τρίτες χώρες, ιδιαίτερα όσο αφορά τα κλωστουφαντουργικά προϊόντα, προτίθεται γη Επιτροπή να λάβει υπόψη την απαίτηση αυτή του Κοινοβουλίου και να επεκτείνει τον προαναφερθέντα κανονισμό και σε άλλες τρίτες χώρες;

Απάντηση του Sir Leon Brittan εξ ονόματος της Επιτροπής

(7 Μαΐου 1999)

Στα συμπεράσματα της 29ης Μαΐου 1995 το Συμβούλιο διαπίστωνε τα ιδιάζοντα και συγκεκριμένα προβλήματα της πρόσβασης κοινοτικών επιχειρήσεων στην αγορά της Ιαπωνίας και θεωρούσε ότι πρέπει να δοθεί προτεραιότητα στη βελτίωση της πρόσβασης στην ιαπωνική αγορά. Η υφιστάμενη πρόταση της Επιτροπής για την έκδοση κανονισμού(1) περί εφαρμογής από την Επιτροπή προγράμματος ειδικών μέτρων και δράσεων για τη βελτίωση της πρόσβασης των προϊόντων και υπηρεσιών της ΕΕ στην Ιαπωνία, προκύπτει από τα συμπεράσματα αυτά. Η πρόταση θα θέσει τη νομική βάση για αυτό το πρόγραμμα και θα διασφαλίσει τη συνέχισή του μέχρι το τέλος του 2001. Δεν προβλέπεται η επέκταση αυτού του κανονισμού για να περιληφθούν άλλες χώρες εκτός από την Ιαπωνία.

Η εκστρατεία προώθησης εξαγωγών "Πύλη στην Ιαπωνία" είναι ένα από τα δύο βασικά μέτρα που θα εφαρμόσει η Επιτροπή (το άλλο είναι το πρόγραμμα επιμόρφωσης στελεχών στην Ιαπωνία). Κατά την έναρξη αυτής της εκστρατείας το 1997 η Επιτροπή αποφάσισε, σε συνεννόηση με τα κράτη μέλη, τους τομείς στους οποίους θα στοχεύει η εκστρατεία. Ο τομέας της κλωστοϋφαντουργίας δεν ήταν ανάμεσά τους.

(1) COM(98)722 τελικό.
ΓΡΑΠΤΗ ΕΡΩΤΗΣΗ E-0031/99

υποβολή: Nikitas Kaklamanis (UPE) προς την Επιτροπή

(20 Ιανουαρίου 1999)

Θέμα: Ειδική βοήθεια στους αμερικανούς γεωργούς από την κυβέρνηση των ΗΠΑ

Η αμερικανική κυβέρνηση ενισχύει τους γεωργούς των ΗΠΑ παρέχοντάς τους "ειδική βοήθεια", προκειμένου να αντιμετωπίσουν την πτώση των τιμών των αγροτικών προϊόντων στην παγκόσμια αγορά.

Η ΕΕ, αντιθέτως, έχει αποδυθεί σε μια πρωτοφανή προσπάθεια περικοπής των γεωργικών δαπανών του κοινοτικού προϋπολογισμού, με έμφαση στη μείωση των επιδοτήσεων προς τους ευρωπαίους γεωργούς, καταδικάζοντας σε τεράστιες εισοδηματικές απώλειες ιδιαίτερα τους χαμηλού εισοδήματος γεωργούς του Νότου της Ένωσης.

Ποιά είναι η άποψη της Επιτροπής για τη συμβατότητα με τους κανόνες του "Παγκόσμιου Οργανισμού Εμπορίου" της χορήγησης "ειδικής βοήθειας" εκ μέρους της αμερικανικής κυβέρνησης προς τους γεωργούς των ΗΠΑ, και πως σκοπεύει να αντιδράσει ώστε να μην υπονομευθεί περαιτέρω η ανταγωνιστικότητα και το εισόδημα των ευρωπαίων αγροτών;

Απάντηση του κ. Fischler εξ ονόματος της Επιτροπής

(10 Μαρτίου 1999)

Τα μέλη του Παγκόσμιου Οργανισμού Εμπορίου (ΠΟΕ) έχουν αναλάβει να μειώσουν το ύψος της παρεχόμενης εγχωρίως στήριξης, σύμφωνα με ποσοτικοποιημένες δεσμεύσεις. Ωστόσο, στη δέσμευση αυτή για μειώσεις δεν υπόκεινται οι επιδοτήσεις που ανταποκρίνονται σε ιδιαίτερα κριτήρια διατυπούμενα στις συμφωνίες για τη γεωργία (αποκαλούμενα "πράσινη" και "κυανή" δέσμη μέτρων). Τα αναφερόμενα από το Αξιότιμο Μέλος του Κοινοβουλίου μέτρα των Ηνωμένων Πολιτειών χρειάζεται να κοινοποιούνται προς τον Παγκόσμιο Οργανισμό Εμπορίου, οπότε εξασφαλίζεται ενδελεχής εξέταση, λόγω της φύσεώς των και της δεσμεύσεως των Ηνωμένων Πολιτειών για μείωση του ύψους της παρεχόμενης στήριξης.

Στην Κοινότητα, οι σημερινές οργανώσεις αγοράς γεωργικών προϊόντων προσφέρουν εύλογες ευκαιρίες αντίδρασης στις εξελίξεις της παγκόσμιας αγοράς. Για το μέλλον, η πρόταση του προγράμματος δράσης 2000 συνιστά περιεκτική προσέγγιση για την αύξηση της ανταγωνιστικότητας έναντι του εσωτερικού και του εξωτερικού, ώστε να διασφαλιστεί η πλήρης αξιοποίηση των σημειούμενων στην αγορά εξελίξεων, εκ μέρους των κοινοτικών παραγωγών.
ΓΡΑΠΤΗ ΕΡΩΤΗΣΗ αρ θ. 306/99 του David BOWE Ραδιενεργά απόβλητα



Επίσημη Εφημερίδα αριθ. C 341 της 29/11/1999 σ. 0088



ΓΡΑΠΤΗ ΕΡΩΤΗΣΗ E-0306/99 υποβολή: David Bowe (PSE) προς την Επιτροπή (17 Φεβρουαρίου 1999) Θέμα: Ραδιενεργά απόβλητα Μετά τη διάσπαση της πρώην Σοβιετικής Ένωσης, έχει σημειωθεί μία ανησυχητική αύξηση του αριθμού ανακαλύψεων ορφανών ραδιενεργών πηγών στην ΕΕ. Αυτές οι ανακαλύψεις συχνά ήταν τυχαίες. Η Επιτροπή συμφωνεί με το ότι, προκειμένου να αντιμετωπίσουμε αυτό το πρόβλημα πρέπει να αυξηθούν οι προσπάθειες εκπαίδευσης του προσωπικού των συνόρων και εξοπλισμού των συνόρων με μηχανισμούς ανίχνευσης προκειμένου να βελτιωθεί το ποσοστό ανίχνευσης;
ΓΡΑΠΤΗ ΕΡΩΤΗΣΗ E-0328/99

υποβολή: Alexander Falconer (PSE) προς την Επιτροπή

(23 Φεβρουαρίου 1999)

Θέμα: Κόστος των υπηρεσιών ενημέρωσης της ΕΕ

Ποιό είναι το ετήσιο κόστος και τα συνολικά έξοδα για την Ευρωπαϊκή Ένωση, από τότε που ξεκίνησαν - ανθρωποώρες, έρευνα, ανάπτυξη, προγραμματισμός, υλικό (διανεμητών και χρηστών), διαφήμιση, εκπαίδευση, μετακινήσεις και γενικά έξοδα - άλλων σχετικών ενημερωτικών προγραμμάτων της Ένωσης: CCN, ISBN, ISSN, JANET και SALBIN, με προσδιορισμό του κάθε χρηματοδοτουμένου προγράμματος;

Απάντηση του κ. Oreja εξ ονόματος της Επιτροπής

(7 Μαΐου 1999)

Η Επιτροπή δεν γνωρίζει κανένα από τα αρκτικόλεξα που αναφέρει το αξιότιμο μέλος του Κοινοβουλίου ως ενημερωτικά προγράμματα της νωσης.

To ISBN και το ISSN πρέπει να αποτελούν αρμοδιότητες της UNESCO, και το JANET SALBIN πρέπει να είναι δίκτυα που εδρεύουν στο Ηνωμένο Βασίλειο.
ΓΡΑΠΤΗ ΕΡΩΤΗΣΗ αρ θ. 143/99 του Brigitte LANGENHAGEN Κοινοτικές πιστώσεις για την περιοχή Osterholz-Scharmbeck



Επίσημη Εφημερίδα αριθ. C 370 της 21/12/1999 σ. 0020



ΓΡΑΠΤΗ ΕΡΩΤΗΣΗ E-0143/99 υποβολή: Brigitte Langenhagen (PPE) προς την Επιτροπή (11 Φεβρουαρίου 1999) Θέμα: Κοινοτικές πιστώσεις για την περιοχή Osterholz-Scharmbeck Ποιές πιστώσεις της Ευρωπαϊκής Ένωσης χορηγήθηκαν στην περιοχή Osterholz-Scharmbeck κατά την κοινοβουλευτική περίοδο 1994-1999, σε ποιό ύψος και για ποιούς τομείς ενίσχυσης;
ΓΡΑΠΤΗ ΕΡΩΤΗΣΗ E-0684/99

υποβολή: Daniel Varela Suanzes-Carpegna (PPE) προς την Επιτροπή

(26 Μαρτίου 1999)

Θέμα: Ποσοστώσεις φιλέτων τόνου για το 1999

Δεδομένου ότι, υπό ευνοϊκές δασμολογικές συνθήκες, η ικανότητα εφοδιασμού σε φιλέτα τόνου που προέρχονται από χώρες που υπάγονται στο Σύστημα Γενικευμένων Προτιμήσεων (ΣΓΠ), από χώρες ΑΚΕ και από κοινοτικές χώρες, ανέρχεται περίπου σε 129.500 εκατ. τόνων, ποσότητα που επαρκεί για την κάλυψη των αναγκών της σημερινής ζήτησης της ευρωπαϊκής αγοράς, και αν προστεθούν στα στοιχεία αυτά και οι ευρωπαϊκές εισαγωγές φιλέτων τόνου, οι οποίες το 1997 ανήλθαν σε 38.940 εκατ. τόνων, πράγμα που καταδεικνύει ότι καλύπτονται πλήρως οι ανάγκες εφοδιασμού, θα μπορούσε να αναφέρει η Επιτροπή βάσει ποιών ποσοτικών κριτηρίων ζητεί να ανοίξει το 1999 μια ποσόστωση που είναι αδικαιολόγητη αν ληφθούν υπόψη οι σημερινές ποσότητες, σε μια περίοδο μάλιστα όπου αντιπροσωπείες από ορισμένες χώρες της ΕΕ θα ήταν διατεθειμένες να αναζητήσουν κάποια συμβιβαστική λύση προκειμένου να εξευρεθούν συμβατικές ρυθμίσεις ανάμεσα στην αλιευτική βιομηχανία και τις ιταλικές βιομηχανίες μεταποίησης που τις χρειάζονται, βάσει διεθνών τιμών, για να εξασφαλισθεί ο εφοδιασμός τους σε πρώτη ύλη;

Απάντηση της κας Bonino εξ ονόματος της Επιτροπής

(4 Μαΐου 1999)

Η Επιτροπή δεν είναι σε θέση να επιβεβαιώσει τον αριθμό που αναφέρει το Αξιότιμο Μέλος του Κοινοβουλίου όσον αφορά τις διαθέσιμες ποσότητες φιλέτων τόνου προελεύσεως της Κοινότητας ή των χωρών του συστήματος των γενικευμένων προτιμήσεων (ΣΓΠ) - "Drogue" και της Αφρικής, της Καραϊβικής και του Ειρηνικού (ΑΚΕ). Οι αριθμοί τους οποίους έλαβε η Επιτροπή από τα κράτη μέλη παραγωγούς φιλέτων είναι σαφώς μικρότεροι από εκείνον που αναφέρει το Αξιότιμο Μέλος του Κοινοβουλίου.

Η Επιτροπή για να υποβάλει την πρότασή της όσον αφορά το άνοιγμα αυτόνομων δασμολογικών ποσοστώσεων, βασίστηκε στις αιτήσεις των κρατών μελών και την κατάσταση της κοινοτικής αγοράς.

Όσον αφορά τη δασμολογική ποσόστωση για τα φιλέτα τόνου η Επιτροπή διαπίστωσε ότι η κοινοτική παραγωγή φιλέτων τόνου δεν είναι επαρκής για να καλύψει τις κοινοτικές ανάγκες. Είναι γεγονός ότι, η κοινοτική κονσερβοποιία πρέπει να προσφεύγει διαρκώς και περισσότερο στις εισαγωγές προελεύσεως τρίτων χωρών. Η διαπίστωση αυτή επιβεβαιώθηκε από τον αριθμό που εδόθη από την ισπανική ομάδα παραγωγών στις 15 Ιανουαρίου 1999 "Asociaciσn Nacional de Fabricantes de Conservas de Pescado y Marisco" (Anfaco). Τα στατιστικά αυτά δείχνουν ότι το κυριότερο κράτος μέλος παραγωγής φιλέτων τόνου που είναι η Ισπανία, δεν μπορεί το ίδιο να καλύψει πλήρως τον εφοδιασμό της βιομηχανίας του.

Η Επιτροπή επισημαίνει, επίσης, ότι οι εισαγωγές προελεύσεως τρίτων χωρών που τυγχάνουν προτιμησιακού καθεστώτος (χώρες ΑΚΕ και ΣΓΠ-Drogue) όταν πραγματοποιούνται στα πλαίσια τήρησης των κανόνων καταγωγής - την τήρηση των οποίων και δικαίως το Αξιότιμο Μέλος του Κοινοβουλίου θεωρεί απαραίτητη - δεν επαρκούν για τον εφοδιασμό της κοινοτικής βιομηχανίας κονσέρβας.